**Вазифаҳои техникӣ**

**љиҳати мутобиқсозии маҷмуи маводҳои таълимию методӣ оид ба иммунизатсия бар зидди вируси папилломаи одам (ВПО) барои кормандони соҳаи тиб ба шароити кишвар**

**1. МУҚАДДИМА**

Санаи 24 июли соли 2025 ќарори Њукумати Љумњурии Тољикистон, №408 ќабул гардид, ки он ба амалигардонии чорабинии иммунизатсионии оммавї бар зидди вируси папилломаи одам оѓоз бахшид.

Њукумати Љумњурии Тољикистон љињати гузаронидани чорабинии иммунизатсионии оммавї бар зидди вируси папилломаи одам дар саросари мамлакат ќарор ќабул кард, ки дар асоси он аз 1 октябри соли 2025 иммунизатсияи наќшавии духтарони синни 10 сола бо ваксинаи зидди вируси папилломаи одам ба таври доимї ва аз 1 то 31 октябри соли 2025 чорабинии иммунизатсионии оммавї бар зидди вируси папилломаи одам дар Љумњурии Тољикистон байни духтарони синнашон 11-14 сола гузаронида мешавад.

Оѓоз аз соли 2006 аввалин ваксинаҳое пайдо шуданд, ки аз сироятёбии намудҳои баланди онкогении ВПО ва аз бемории саратони гарданаки бачадон ва дигар саратонҳои бо ВПО алоқаманд, муҳофизат мекунанд ва дар барномаҳои иммунизатсияи беш аз 100 кишвар дохил шудаанд.

Аз ин љост, ки дар рафти амалинамоии чорабинии мазкур ба таври васеъ таљрибаи кории дигар давлатњо аз љумла, давлатњои Осиёи марказї ба инобат гирифта шуда, маҷмўи маводҳои таълимию методӣ оид ба иммунизатсия бар зидди вируси папилломаи одам барои кормандони соҳаи тиб ба шароити кишвар бояд мутобиқ карда шаванд.

Бо мақсади мутобиќнамоии маводњои таълимию методї (дастураламлњо, маводњои иттилоотї, баннеру овезањо, шаклњои баќайдгирию бањодињї ва ѓайра) ташкили гурўњи корї аз њисоби мутахассисони соња зарур мебошад. Инчунин, мутобиқсозии маводҳои мавҷуда ба талаботи гурӯҳҳои мақсаднок (волидон, наврасон, кормандони тиб, ҷомеа) ва тарҷумаи он ба забони давлатӣ нақши муҳим дорад.

**2. МАҚСАДИ ЛОИҲА**

Мутобиќнамоии маводњои таълимию методї (дастураламалњо, маводњои иттилоотї, баннеру овезањо, шаклњои баќайдгирию бањодињї ва ѓайра) ба шароити кишвар ба талаботи гурӯҳҳои мақсаднок (волидон, наврасон, кормандони тиб, ҷомеа) ва тарҷумаи он ба забони давлатӣ.

**3. ВАЗИФАҲО**

* Ҷамъоварӣ ва таҳлили маводи таълимию иттилоотии мавҷуда дар сатҳи миллӣ ва байналмилалӣ;
* Мутобиқсозии маводи методӣ ва иттилоотӣ вобаста ба шароити иҷтимоӣ, фарҳангӣ ва зеҳнии аҳолии кишвар;
* Таҳияи маводи таълимӣ барои гурӯҳҳои гуногуни мақсаднок:
* волидон ва парасторон;
* духтарони наврас (10 -14 сола);
* омӯзгорон;
* кормандони тиб;
* ҷомеаи маҳаллӣ ва ходимони он;
* Тарҷумаи мавод ба забони давлатӣ (тоҷикӣ) бо риояи услуб ва фаҳмои ба ҳар гурӯҳ мувофиқ;
* Таҳияи маводи иттилоотӣ оид ба рафтори дурусти аҳолӣ ҳангоми муроҷиат ба муассисаи тиббӣ;
* Омодасозии брошюраҳо, варақаҳои иттилоотӣ, лавҳаҳо, видеороликҳо ва презентатсияҳо;
* Мутобиқсозии маҷмуи маводҳои таълимию методӣ барои кормандони тиб оид ба ВПО бо дарназардошти шароити Тоҷикистон;
* Ҳамоҳангсозии раванд бо мақомоти дахлдори соҳаи тандурустӣ ва шарикони рушд.

**4. МАВОДҲОИ ТАЙЁРШАВАНДА**

* Дастури омӯзишӣ барои кормандони тиб оид ба ВПО ва ваксинатсия;
* Буклетҳо ва флаерҳо барои волидон;
* Варақаҳои хотиррасон барои наврасон;
* Силсилаи видеоҳои кӯтоҳ барои истифода дар шабакаҳои иҷтимоӣ ва васоити ахбори омма (ВАО);
* Презентатсияҳо барои омӯзишҳои гурӯҳии кормандони тиб;
* Дастури одоб ва рафтори иҷтимоии дуруст ҳангоми муроҷиат ба муассисаҳои тиббӣ;
* Маводи иттилоотӣ оид ба омилҳои хатар, нишонаҳо ва чораҳои пешгирии саратони гарданаки бачадон.

**5. ГУРӮҲҲОИ МАҚСАДНОК**

* Духтарони синни 10 - 14 сола ва волидони онҳо;
* Омӯзгорон ва кормандони соҳаи маориф;
* Кормандони марказҳои саломатӣ ва муассисаҳои ибтидоии тиббӣ;
* Ходимони маҳаллӣ ва фаъолони ҷомеа;
* Мутахассисони соҳаи тандурустӣ дар сатҳи ҷумҳуриявӣ, вилоятӣ ва ноҳиявӣ.

**6. ТАЛАБОТ БА ИҶРОКУНАНДА**

* Таҷриба дар таҳияи маводи таълимӣ ва иттилоотӣ дар соҳаи тандурустӣ;
* Қобилияти таҳияи матнҳои содда ва фаҳмо барои гурӯҳҳои гуногун;
* Малакаҳои тарҷума ва таҳрири касбӣ бо забони давлатӣ;
* Шиносоӣ бо мавзуъҳои ВПО, иммунизатсия, онкология ва пешгирии бемориҳо;
* Доштани гурӯҳи мутахассисон (график-дизайнер, тарҷумон, муҳаррир, мутахассисони ВПО).

**7. МУҲЛАТИ ИҶРОИШ**

* Ҷамъоварии мавод ва таҳлили онҳо: 5 рӯзи корӣ;
* Мутобиқсозӣ ва таҳияи маводи нав: 10 рӯзи корӣ;
* Тарҷума ба забони давлатӣ ва таҳрир: 7 рӯзи корӣ;
* Тайёр кардани тарҳи графикӣ ва дизайн: 5 рӯзи корӣ;
* Ҳамоҳангсозӣ бо МД МҶИ ва ВТҲИА ҶТ: 3 рӯзи корӣ;
* Тайёр кардани бастаи ниҳоии мавод: 3 рӯзи корӣ;
* Ҷамъбасти лоиҳа ва таҳияи ҳисобот: 2 рӯзи корӣ.

**Љамъи муњлати иљроиш: 35 рўзи корї.**

**8. НАТИҶАҲОИ ЧАШМДОШТ**

* Маводи таълимӣ ва иттилоотии пурра мутобиқшуда ба шароити кишвар;
* Бастаи муосири маводи тарғиботӣ бо забони давлатӣ;
* Дастури касбӣ барои кормандони тиб оид ба иммунизатсия бар зидди ВПО;
* Афзудани сатҳи маълумотнокӣ ва фаҳмиши аҳолӣ оид ба саратони гарданаки бачадон;
* Кам гардидани ҳолатҳои дасткашӣ аз ваксинатсия бар асари норасоии иттилоот.

**9. ШАРТ ВА ШАРОИТҲОИ МОЛИЯВӢ**

* Маблағгузорӣ бояд таҳияи матнҳо, тарҷума, таҳрир, дизайн, чоп, ҳамоҳангсозӣ ва хизматрасониҳои мутахассисонро дар бар гирад;
* Ҳамаи хароҷотҳо пеш аз оғози кор бояд бо фармоишгар мувофиқа ва тасдиқ гарданд;
* Арзиши хизматрасонӣ тибқи шартнома ва ҷадвали муфассал ҳисоб ва пардохт мегардад.

**10. ШАХСОНИ ДАР ТАМОСБУДА**

### **Бобохонова М.С. – муовини директори генералї оид ба корњои эпидемиологї ва иммунологї;**

### **Сайбурњонов Д. С. - мудири Шуъбаи коммуникатсия ва робита бо љомеа;**

### **Мавлонов Ф.Ш. – мудири Шуъбаи ташкилию оморї;**

### **Ғафуров О.Х. – сардори Шуъбаи бањисобгирии муњосибї.**